钦定古今图书集成/明伦汇编/皇极典/第272卷 > 管子 > 《参患》
## 钦定古今图书集成/明伦汇编/皇极典/第272卷 > 管子 > 《参患》

凡人主者，猛毅则伐，懦弱则杀。猛毅者何也？轻诛杀
人之谓猛毅。懦弱者何也？重诛杀人之谓懦弱。此皆
有失彼此。凡轻诛者杀不辜，而重诛者失有辜。故上
杀不辜，则道正者不安；上失有罪，则行邪者不变；道
正者不安，则才能之人去亡；行邪者不变，则群臣朋
党。才能之人去亡，则宜有外难；群臣朋党，则宜有内
乱，故曰“猛毅者伐，懦弱者杀”也。